Source: https://www.riigiteataja.ee/akt/832364
Timestamp: 2017-06-24 08:43:30+00:00

Document:
Nakkushaiguste riikliku registri asutamine ja registri pidamise põhimäärus – Riigi Teataja
Nakkushaiguste riikliku registri asutamine ja registri pidamise põhimäärus
Väljaandja:Vabariigi ValitsusAkti liik:määrusTeksti liik:algtekst-terviktekstRedaktsiooni jõustumise kp:01.01.2005Redaktsiooni kehtivuse lõpp:30.09.2009Avaldamismärge:RT I 2004, 91, 629
Nakkushaiguste riikliku registri asutamine ja registri pidamise põhimäärusVastu võetud 24.12.2004 nr 377
Nakkushaiguste ennetamise ja tõrje seaduse» (RT I 2003, 26, 160; 2004, 27, 177; 30, 208) § 20 lõike 2 alusel ja kooskõlas «
Andmekogude seaduse» (RT I 1997, 28, 423; 1998, 36/37, 552; 1999, 10, 155; 2000, 50, 317; 57, 373; 92, 597; 2001, 7, 17; 17, 77; 2002, 61, 375; 63, 387; 2003, 18, 107; 26, 158; 2004, 30, 204) § 32 lõikega 1 ning § 34 lõikega 2.
(1) Määrusega asutatakse riiklik register ametliku nimetusega «Nakkushaiguste register» (edaspidi register).
(2) Registri ingliskeelne nimetus on «Estonian Communicable Diseases Registry».
§2. Registri pidamise eesmärk
Registri pidamise eesmärk on nakkushaiguste juhtumite registreerimine nakkushaiguste ennetamiseks ja nende levikutendentside selgitamiseks.
§3. Registri vastutav ja volitatud töötleja
(2) Registri volitatud töötleja on Tervisekaitseinspektsioon.
2. peatükkREGISTRI ÜLESEHITUS JA PIDAMINE
§4. Registri ülesehitus, registri koosseis ja andmete töötlemise viis
(1) Registrit peetakse ühetasandilise infotehnoloogilise andmekoguna ja registreerimistoimikutena paberkandjatel.
(2) Registri koosseisu kuuluvad:1) infotehnoloogiline andmekogu;
2) registreerimistoimikud;3) arhiveeritud registriandmed.
§5. Registriandmete kaitse ja nõuded registri pidamisele
(1) Vastutav ja volitatud töötleja kohaldavad registri pidamisel «Isikuandmete kaitse seaduses» (RT I 2003, 26, 158; 2004, 30, 208) sätestatud nõudeid.
(2) Registri pidamisel rakendatavad isikuandmete kaitse meetmed kehtestab vastutav töötleja kooskõlas «Andmekogude seaduse» § 53 lõike 7 alusel kehtestatud infosüsteemide turvameetmete süsteemiga.
(3) Registri turvaklass on R1K1T2S2.
§6. Alusdokumendid
Andmete registreerimise alusdokumentideks on «Nakkushaiguste ennetamise ja tõrje seaduse» § 21 lõike 7 alusel Vabariigi Valitsuse 27. novembri 2003. a määrusega nr 297 «Nakkushaiguste esinemise ja haigestumise ohutegurite kohta teabe edastamise kord ja edastatavate andmete koosseis» (RT I 2003, 76, 512) kehtestatud teatised («Teatis nakkushaige kohta» ja «Laboriteatis»).
(1) «Teatiselt nakkushaige kohta» kantakse registrisse:1) teatise esitaja nimi, aadress, sidevahendite numbrid;2) teatise täitmise kuupäev;3) teatise täitja nimi ja märge täitja allkirja olemasolu kohta;4) haige isikukood, nimi, vanus, sugu, elukoht, töökoht või õppeasutus, amet;5) andmed diagnoosi kohta;6) andmed haigestumise kohta;7) andmed loomahammustuse ja puugiründe kohta;8) vaktsiinvälditava nakkushaiguse esinemisel andmed immuniseerimise kohta;9) haige ravimise koht;10) teatise Tervisekaitseinspektsiooni kohalikus asutuses registreerimise kuupäev.
(2) «Laboriteatiselt» kantakse infotehnoloogilise andmekoguna peetavasse registrisse:1) teatise esitaja nimi, aadress, sidevahendite numbrid;
2) teatise täitmise kuupäev;3) teatise täitja nimi ja märge täitja allkirja olemasolu kohta;4) haige isikukood, nimi, vanus ja sugu;5) andmed diagnoosi kohta;6) andmed uurimismaterjali kohta;7) andmed uuringumeetodi ja tulemuse kohta;8) teatise Tervisekaitseinspektsiooni kohalikus asutuses registreerimise kuupäev.
§8. Andmete õiguslik režiim
3. peatükkANDMETE KANDMINE REGISTRISSE JA JUURDEPÄÄS REGISTRIANDMETELE
§9. Alusdokumentide esitamine
(1) Registrisse esitavad alusdokumente:1) tervishoiuteenuse osutaja;
2) mikrobioloogilisi, viroloogilisi, parasitoloogilisi ja seroloogilisi uuringuid tegev labor.
(2) Alusdokumendid esitatakse registrisse digitaalkujul või paberkandjal.
(3) Alusdokumentide digitaalsel esitamisel kasutatakse digitaalallkirja «Digitaalallkirja seaduses» (RT I 2000, 26, 150; 92, 597; 2001, 56, 338; 2002, 53, 336; 61, 375; 2003, 88, 591 ja 594) sätestatud korras.
Registri volitatud töötleja kannab andmed registrisse 2 tööpäeva jooksul alates teatise saabumisest.
§11. Andmete säilitamine ja arhiveerimine
(2) Säilitamisele kuuluvad registreerimistoimikud ja infotehnoloogilises andmekogus olevad andmed ning andmete registreerimise aluseks olevad alusdokumendid.
(3) Registreerimistoimikuid ja infotehnoloogilist andmekogu säilitatakse alaliselt.
(4) Alusdokumente säilitab volitatud töötleja 5 aastat, alates andmete registrisse kandmisest.
§12. Registriandmete muutmine ja ebaõigete andmete parandamine
(1) Registrisse kantud andmete muutumise korral esitab registriandmete esitaja volitatud töötlejale uued andmed, mille alusel volitatud töötleja muudab kande 2 tööpäeva jooksul.
(2) Kui volitatud töötleja avastab ebaõiged andmed, esitab ta järelepärimise ebaõigete andmete kohta registriandmete esitajale.
(3) Kuni kande parandamiseni suletakse ebaõiged andmed. Volitatud töötleja on kohustatud informeerima registriandmete parandamisest registrist andmeid saanuid.
§13. Registrist andmete väljastamise kord
(1) Nakkushaige identifitseerimist võimaldaval kujul väljastatakse registrist andmeid või võimaldatakse juurdepääs registriandmetele ainult pädevatele isikutele «Nakkushaiguste ennetamise ja tõrje seadusest» ja selle alusel antud õigusaktidest tulenevate kohustuste täitmiseks.
(2) Isikul, kelle kohta on andmed registrisse kantud, on õigus saada tema kohta käivaid isikuandmeid «Isikuandmete kaitse seaduses» sätestatud korras.
(3) Registri andmete põhjal koostatud statistilised andmestikud on avalikuks kasutamiseks ja neile võimaldatakse juurdepääs «Avaliku teabe seaduses» (RT I 2000, 92, 597; 2002, 61, 375; 63, 387; 2003, 25, 153; 26, 158; 2004, 81, 542) sätestatud korras.
(4) Järelevalve teostajal on juurdepääsuõigus registris sisalduvatele andmetele järelevalveülesannete täitmiseks vajalikus ulatuses.
(5) Volitatud töötleja on kohustatud pidama arvestust, kellele, mis eesmärgil, millal, millisel viisil ja millistele isikuandmetele juurdepääs võimaldatakse.
(6) Registrist väljastatakse andmeid tasuta.
4. peatükkJÄRELEVALVE, REGISTRI PIDAMISE FINANTSEERIMINE NING REGISTRI LIKVIDEERIMINE
§14. Järelevalve
(1) Registri pidamise ja andmete töötlemise üle teostavad järelevalvet:
1) andmekaitse järelevalveasutus «Andmekogude seaduse», «Isikuandmete kaitse seaduse» ja põhimääruse täitmise osas;2) vastutava töötleja selleks volitatud ametnik põhimääruse ja andmete töötlemise lepingute ning vastutava töötleja korralduste täitmise osas.
(2) Andmekaitse järelevalveasutuse ametnikul on õigus vastavalt oma pädevusele tutvuda registrisse kantud andmetega, andmete registreerimise aluseks olevate dokumentidega, siseneda ruumidesse, kus andmeid töödeldakse või kus paiknevad töötlemiseks kasutatavad seadmed, ja saada teavet andmete registrist väljastamise ja kasutamise kohta.
(3) Registri pidamisel tekkinud puuduste ilmnemisel on volitatud töötleja kohustatud likvideerima järelevalvet teostanud isikute ettekirjutustes märgitud puudused ettekirjutuses määratud tähtajaks.
§15. Registri pidamise finantseerimine
Registri pidamist finantseeritakse riigieelarvest volitatud töötlejale selleks otstarbeks eraldatud vahenditest.
§16. Registri likvideerimine
Registri likvideerimine toimub «Andmekogude seaduses» sätestatud korras kooskõlas «Arhiiviseadusega».
§17. Andmete üleandmine
Tervisekaitseinspektsiooni poolt enne käesoleva määruse jõustumist «Nakkushaiguste ennetamise ja tõrje seaduse» alusel kogutud andmed annab Tervisekaitseinspektsioon registrile üle hiljemalt 1. detsembriks 2005. a.
§18. Määruse jõustumine

References: § 20
 § 32
 § 34

§2

§3

§4

§5
 § 53

§6
 § 21

§8

§9

§11

§12

§13

§14

§15

§16

§17

§18